એક લેખક પેદા થયો એમ તો નહીં કહું , કેમ કે આ તો ફૂટ્યો છે… એની નોવલના પત્તે-પત્તે ફૂટે છે, હરે છે, ફરે છે, પછડાય છે, ઊભો થાય છે, ને નવો શ્વાસ આપતો જાય છે ! તમે ખાલી એની પ્રસ્તાવના જ વાંચી લો તો ય ક્લીન બોલ્ડ થઈ જાઓ એની ગેરંટી ! આવા વાડીમાંથી ઉતારેલી તાજી શાકભાજી જેવા ફ્રેશ લેખકડા મળી ગયા ગુજરાતીને, તો ઘુવડ-ગંભીર ગુટુર ગુટુર ચિંતકો અને વિશ્લેષકોએ ગુજરાતી ભાષાની દયા ખાવાની બંધ કરી દેવી પડશે ! જીવી જશે ગુજરાતી…સમ્મેલનો વગર, પરિષદો વગર ! બસ મારે-ને-તમારે એટલું જ કરવાનું કે જ્યારે આવો કોઈ લાયક ઉમેદવાર ગુજરાતી સાહિત્યના શંભુ-મેળામાં માથું ઊંચકવા મથતો હોય ત્યારે એની લાયકાત મુજબ ઊભો રહી શકે એટલો પ્રયત્ન કરવાનો .